Gryp dié kans aan | Netwerk24
Kranige versamelaars moet nie Bernardi Auctioneers se veiling op 6 April in Pretoria misloop nie.
Dié veiling is propvol versamelaarskatte, wat munte, medaljes, besonderse boeke, meubels, silwer en Suid-Afrikaanse kuns insluit.
Marjorie Wallace (1925-2005) se Interior Scene with Flowers and Fruit on a Dining Table.
Die eerste sessie, wat om 10:00 begin, sluit in 150 lotte met hoofsaaklik Suid-Afrikaanse munte in goud en silwer, asook medaljes, waarvan die grootste deel van die 100 lotte afkomstig is uit die private versameling van wyle Pik Botha.
Michael Bernardi, afslaer van die veilingshuis, sê die versameling sluit verskeie besonderse munte en medaljes in. “ ’n Uiters skaars artikel is ’n lewenspas vir die Suid-Afrikaanse Spoorweë van nege karaat goud, wat gratis toegang op enige trein gebied het.” Ander medaljes wat die belangstelling gaan prikkel, sluit in ’n Orde van Goeie Hoop-medalje, ’n medalje van die stadsraad van Krugersdorp, wat aan Pik Botha ereburgerstatus verleen het, en ’n nasionale eenheidsmedalje van 1994. ’n Wye verskeidenheid silwer, kristalware en periodemeubels word aangebied, asook ’n Amerikaanse Hammond- draagbare tikmasjien.
Om 13:00 begin die Suid-Afrikaanse kunssessie, wat insluit ’n versameling van Ou Meesterskilderye en moderne en kontemporêre werke deur onder andere Walter Battiss, George Boys, Alice Goldin, Hennie Griesel, Wessel Marais, Pieter van der Westhuizen en Peter Sibanda. Een van die hoogtepunte is Marjorie Wallace (1925-2005) se Interior Scene with Flowers and Fruit on a Dining Table. Dié olieverf-op-doek-werk het ’n voorveilingsberaming van tussen R50 000 en R80 000.
Besigtiging is van Woensdag 3 April tot Saterdag net voor die veiling begin. Vir meer inligting of om die katalogus te besigtig, besoek bernardiauctioneers.co.za of bel Michael Bernardi by 012 430 6914.
Die nasionale eenheidsmedalje van 1994 uit die versameling van wyle Pik Botha kan op 6 April by Bernardi Auctioneers se veiling gekoop word.
Die medalje van die stadsraad van Krugersdorp, wat aan Pik Botha ereburgerstatus verleen het.